**Șobolanul de inimă**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu puteam să iubesc numai noaptea,

ascuns ca un șobolan

în podul inimii tale în care

îți piteai câte un cuvânt nerostit

îmbibat în Raticid

din care mușcam

pentru a porni în galop

prin venele-ți mirosind a canal,

mișcându-ți trupul într-un ruliu

ce mă grăbea să te părăsesc

înainte de a mă îneca în tine.

Eu puteam să iubesc numai noaptea,

ziua făceam în derivă

baloane otrăvite din cuvinte de gumă.